བོད་པ་ཚོར་མཚོན་ན།འདི་ནི་སྤོབས་པ་བྱེད་འོས་པ་དང་ཡི་རངས་བྱེད་འོས་པ་ལས།ཕྲ་དོག་བྱེད་དགོས་ཀྱི་མིན་འདུག།རྒྱ་མི་དང་ཕྱི་རྒྱལ་གྱི་མི་རིགས་ནང་ལ།མཁས་དབང་དང་སྒྱུ་རྩལ་བ་ཕལ་པ་ཞིག་ཐོན་ཡང་།གོང་ལ་བཀུར།བདག་པོ་བརྒྱབ།མཚན་སྙན་སྤྲོད་ཀྱི་འདུག།དེར་བརྟེན་ཁོང་ཚོའི་སྤྱི་ཚོགས་ནང་ལ་མི་སྣ་མང་པོ་ཐོན་གྱི་འདུག།ངེད་ཚོའི་སྤྱི་ཚོགས་ནང་ལ།བོད་པ་ཞིག་མགོ་ཅུང་འདེགས་པ་དང་།ལམ་གསེང་ཐུབ་པ་ཚོས་མགོ་ནས་གནོན།མ་ཐུབ་པ་ཚོས་རྐང་པ་ནས་འདྲུད་ནས།རང་མེད་མི་མེད་བཟོ་གི་འདུག།དེ་ནོར་འཁྲུལ་ཆེན་པོ་ཞིག་མ་རེད་དམ།ང་ཚོའི་མི་རིགས་ཀྱི་ཕུལ་བྱུང་མི་སྣ་ཚོར་ཡར་འདེགས་མ་ཐུབ་ན།ང་ཚོ་སྤྱི་ཚོགས་ཇི་ལྟར་ཡར་རྒྱས་གཏོང་གི་ཡིན་ནམ།